́къ тво́й скончава́ется, сме́рть бли́зъ тебѐ є́сть, гро́бъ и су́дъ гото́въ, бѣ́си ретя́тся: ты́ же что̀ сѣди́ши пра́зденъ;что̀ глуми́шися су́етнѣ, и я́кѡ безсме́ртенъ пребыва́еши;̀, воспрянѝ истрезви́ся, ѿве́рзи ѻ́чи, ѿве́рзи слу́хъ, разве́рзи па́мять, пріидѝ въ чу́вство: воззрѝ на со́лнце, воззрѝ на луну̀, воззрѝ на стіхі̂и нбс̑ныя, я́кѡ непреста́ннѡ теку́тъ, умале́ніе твоея̀ жи́зни творя́ще, не ѡпочива́ютъ никогда́же: ты́ же почто̀ лѣни́шися;почто̀ ѡпочива́еши;̀, ка́кѡ ст҃і́и труди́шася, какову̀ ре́вность и жела́ніе къ бг҃у имѣ́ша: помянѝ, коли́ки по́двиги и исправлє́нія показа́ша, и я́кѡ въ чужди́хъ тѣлесѣ́хъ подвиза́шася: презрѣ́ша сла́ву, бога́тство, сла́сть тлѣ́нную: презрѣ́ша пло́ть, и са́мое то̀ здра́віе